**ΠΡΑΚΤΙΚΟ ΜΕ ΗΜΕΡΟΜΗΝΙΑ 4-7-2019 ΣΥΝΕΔΡΙΑΣΗΣ ΤΗΣ ΤΑΚΤΙΚΗΣ ΓΕΝΙΚΗΣ ΣΥΝΕΛΕΥΣΗΣ ΤΟΥ ΟΡΓΑΝΙΣΜΟΥ ΣΥΛΛΟΓΙΚΗΣ ΔΙΑΧΕΙΡΙΣΗΣ ΚΑΙ ΠΡΟΣΤΑΣΙΑΣ ΣΥΓΓΕΝΙΚΩΝ ΔΙΚΑΙΩΜΑΤΩΝ ΠΑΡΑΓΩΓΩΝ ΟΠΤΙΚΟΑΚΟΥΣΤΙΚΩΝ ΕΡΓΩΝ.**

Στην Αθήνα σήμερα στις 4-7-2019 ημέρα Πέμπτη και ώρα 14:00, συνήλθε στα επί της οδού Θεμιστοκλέους 38 ευρισκόμενα γραφεία του συνεταιρισμού η Τακτική Γενική Συνέλευση, μετά την πρόσκληση του Διοικητικού Συμβουλίου με θέματα ημερησίας διάταξης:

1. Έγκριση οικονομικών καταστάσεων (Ισολογισμού) 2018.
2. Έκθεση πεπραγμένων – οικονομική μελέτη.
3. Έγκριση αμοιβολογίου για πλοία
4. Διανομή από tablets, κινητά και άγραφη κασέτα σε τιμολόγια που κόπηκαν το 2018. (Για να πραγματοποιηθεί η διανομή στα μέλη θα πρέπει έκαστο μέλος να μας φέρει ένα έγγραφο στο οποίο να φαίνεται ο αριθμός του iban στην τράπεζα του και να υπογράφεται από τον ίδιο.)
5. Μεταβίβαση του μεριδίου της Έφης Παπαδοπούλου στον υιό της.
6. Εκκαθάριση μητρώου μελών. α)Όσα μέλη δεν έχουν υπογράψει σύμβαση ανάθεσης πλέον θα θεωρούνται μη ενεργά μέλη του οργανισμού, ενώ θα συνεχίζουν να διατηρούν το μερίδιο τους στο κτίριο β) Διαγραφή του Σιμωνετάτου και της εταιρείας ROYAL από τα ενεργά μέλη του οργανισμού λόγω απουσίας δέκα ετών – συνεχίζουν να διατηρούν το μερίδιό τους.
7. Μετατροπή του αποθεματικού σε κεφάλαιο.
8. Απαλλαγή κάθε ευθύνης του διοικητικού συμβουλίου.

Ήδη σήμερα διαπιστώνεται ότι υπάρχει η απαρτία που απαιτείται από το καταστατικό του οργανισμού για τη νόμιμη συγκρότηση της τακτικής Γενικής συνέλευσης. Συγκεκριμένα παρευρίσκονται 20 μέλη του οργανισμού επί συνόλου 27.

Στον οργανισμό παρευρέθηκαν τα εξής μέλη:

ΑΡΓΥΡΟΥΛΗΣ ΑΓΓΕΛΟΣ

ΓΕΩΡΓΙΑΔΗΣ ΔΗΜΗΤΡΗΣ

ΓΚΑΒΑΛΟΣ ΓΙΩΡΓΟΣ Ο.Ε

ΓΟΥΔΕΒΕΝΟΥ ΚΕΡΚΥΡΑ

ΓΟΥΔΕΒΕΝΟΣ ΣΠΥΡΙΔΩΝ(εξουσιοδοτεί την Κερκύρα Γουδέβενου)

ΕΥΣΤΡΑΤΙΑΔΗΣ ΟΜΗΡΟΣ

ΚΑΡΑΓΙΑΝΝΗ ΑΙΚΑΤΕΡΙΝΗ

ΚΑΡΑΓΙΑΝΝΗΣ ΚΑΡΑΤΖΟΠΟΥΛΟΣ Α.Ε. (νόμιμος εκπρόσωπος Αικατερίνη Καραγιάννη)

ΚΑΡΑΤΖΟΠΟΥΛΟΣ ΑΝΤΩΝΗΣ (εξουσιοδοτεί την Αικατερίνη Καραγιάννη)

ΚΑΡΑΤΖΟΠΟΥΛΟΣ ΓΙΑΝΝΗΣ (εξουσιοδοτεί τον Νικόλαο Καρατζόπουλο)

ΓΛΥΜΙΤΣΑ ΠΑΝΑΓΙΩΤΑ (εξουσιοδοτεί τον Δημήτρη Γεωργιάδη)

ΣΠΑΝΤΙΔΑΚΗ ΜΑΡΙΑ

ΤΣΑΚΑΛΑΚΗΣ ΓΙΩΡΓΟΣ (Εξουσιοδοτεί τον Τσακαλάκη Παναγιώτη)

ΤΣΑΚΑΛΑΚΗΣ ΠΑΝΑΓΙΩΤΗΣ

ΤΣΟΧΑΤΖΟΠΟΥΛΟΥ ΥΒΟΝΗ

ΠΑΝΑΓΙΩΤΟΥ ΛΕΩΝΙΔΑ (εξουσιοδοτεί τη Φ.Γκάβαλου)

ΛΕΡΤΑΣ ΤΑΣΟΣ

ΠΑΠΑΔΟΠΟΥΛΟΥ ΕΦΗ (εξουσιοδοτεί τον Φωστήρα Σωτήρη)

ΜΑΡΚΙΔΗΣ ΣΤΡΑΤΟΣ (εξουσιοδοτεί τον Παναγιώτη Τσακαλάκη)

ΚΑΡΑΒΙΔΟΓΛΟΥ ΠΕΤΡΟΣ

(Στο τέλος του πρακτικού επισυνάπτονται όλα τα απαραίτητα νομιμοποιητικά έγγραφα.)

Η Γενική συνέλευση εκλέγει Πρόεδρο την Τσοχατζοπούλου Υβόνη και Γραμματέα τη Σπαντιδάκη Μαρία

1.Το διοικητικό συμβούλιο παρουσίασε στα μέλη της Γενικής Συνέλευσης τον Ισολογισμό, το Προσάρτημά του και την κατάσταση Χρηματοροών. Στη συνέχεια διαβάστηκε η έκθεση του εποπτικού συμβουλίου και η έκθεση των ανεξάρτητων ελεγκτών.

Τα μέλη της γενικής συνέλευσης ύστερα από διαλογική συζήτηση ενέκριναν ομόφωνα τις οικονομικές καταστάσεις. (Ισολογισμός, Προσάρτημα και κατάσταση χρηματοροών)

2. Τα μέλη του Δ.Σ. παρουσίασαν τα πεπραγμένα για το έτος 2018 καθώς και την οικονομική μελέτη στη Γενική Συνέλευση. Συγκεκριμένα τα έσοδα που πραγματοποιήθηκαν εντός του 2018 είναι 40.356,8.

Τα μέλη του διοικητικού συμβουλίου ενημέρωσαν τη γενική συνέλευση ότι τα έσοδα προέρχονται από τις εισπράξεις του συγγενικού δικαιώματος από την άγραφη κασέτα (συμπεριλαμβανόμενων των tablets και κινητών).

Τα έξοδα που πραγματοποιήθηκαν εντός του 2018 είναι 14.842,85. Εξ αυτών το ποσό των 6.174,8 ευρώ αφορά αποσβέσεις κτιρίου και εξοπλισμού, όπου στεγάζεται ο οργανισμός. Τα υπόλοιπα 8.668,05 αφορούν διοικητικά έξοδα (δικηγόροι, λογιστές, ΔΕΗ, VODAFONE, ΦΟΡΟΥΣ κτλ.).

Τα λειτουργικά έξοδα του ΔΙΑ πλην των αποσβέσεων αντιστοιχούν στο 21,4% των εσόδων. Τα συνολικά έξοδα του ΔΙΑ συμπεριλαμβανόμενων των αποσβέσεων αντιστοιχούν στο 36,7% των εσόδων.

Ύστερα από διαλογική συζήτηση η οικονομική μελέτη εγκρίθηκε ομόφωνα από τα μέλη της Γενικής Συνέλευσης.

3. Ύστερα από διαλογική συζήτηση επί του θέματος της έγκρισης του αμοιβολογίου για τα πλοία, τα μέλη της γενικής συνέλευσης έδωσαν ομόφωνα εξουσιοδότηση στο Διοικητικό Συμβούλιο να αποφασίζει τη διαμόρφωση του αμοιβολογίου του οργανισμού σε όλες τις περιπτώσεις της δημόσιας εκτέλεσης του ρεπερτορίου του οργανισμού.

4.Ύστερα από διαλογική συζήτηση εγκρίθηκε ομόφωνα από όλα τα μέλη της γενικής συνέλευσης η προσωρινή διανομή του ποσού που έχει εισπραχθεί εντός του 2018.

5. Ύστερα από διαλογική συζήτηση εγκρίθηκε ομόφωνα από τη γενική συνέλευση η μεταβίβαση του μεριδίου της Έφης Παπαδοπούλου, στον υιό της Φωστήρα Σωτήρη.

6. Ύστερα από διαλογική συζήτηση εγκρίθηκε ομόφωνα από τη Γενική Συνέλευση η διαγραφή του Σιμωνετάτου και της εταιρείας ROYAL από τα ενεργά μέλη του οργανισμού λόγω απουσίας δέκα ετών – συνεχίζουν να διατηρούν το μερίδιό τους στο κτίριο.

7. Ύστερα από διαλογική συζήτηση εγκρίθηκε ομόφωνα από τη γενική συνέλευση η μετατροπή του αποθεματικού σε κεφάλαιο.

8. Ακολούθησε ψηφοφορία για την απαλλαγή των μελών του Δ.Σ. και των ελεγκτών από κάθε ευθύνη αποζημίωσης για τα πεπραγμένα της χρήσης 01.01-31.12.2018. Απαλλάχτηκαν ομόφωνα από τη Γενική Συνέλευση.

ΠΡΟΕΔΡΟΣ Γ.Σ. ΓΡΑΜΜΑΤΕΑΣ Γ.Σ.

ΤΣΟΧΑΤΖΟΠΟΥΛΟΥ ΥΒΟΝΝΗ ΣΠΑΝΤΙΔΑΚΗ ΜΑΡΙΑ